लातेहार : जिला खेल स्टेडियम में स्वतंत्रता दिवस पर मुख्य कार्यक्रम का आयोजन हुआ। कार्यक्रम के दौरान उपायुक्त प्रमोद कुमार गुप्ता ने झंडोतोलन किया। झंडोतोलन करते हुए उपायुक्त श्री गुप्ता ने कहा कि आज जिस आजाद हिन्दुस्तान में हम स्वतंत्र रूप से सांस ले रहे हैं। इसका सारा श्रेय उन वीर सबतों को जाता है। जिन्होंने अपने प्राण की आहूति हंसते-हंसते दे दी। उन्होंने कहा कि उन वीर सपूतों की कुर्बानी को देषवासी कभी भी भूला नहीं सकते हैं। श्री गुप्ता ने सभी लोगों को देश के प्रति नि:स्वार्थ भाव से कार्य कर के वीर सपूत भगत सिंह, सुभाष चंद्र बोस, लाला लाजपत राय, राष्ट्रपिता महात्मा गांधी, पंडित जवाहर लाल नेहरू के सपनों को साकार करने की अपील की। अपने संबोधन के दौरान उपायुक्त श्री गुप्ता ने जिले के विकास में सामूहिक प्रयास करने की बात कही। वहीं जिले के विकास के लिए सरकार व जिला प्रषासन की ओर से किए जा रहे कार्य से जिलेवासियों को अवगत कराया। उपायुक्त श्री गुप्ता ने बताया कि लातेहार जिला में आदिवासियों की संख्या काफी अधिक है। जिसके कारण सरकार ने स्थानीय लोगों को सरकारी नौकरी में प्राथमिकता दी है। जिसके कारण यहां के नवयुवकों नौकरी मिल रही है। उन्होंने कहा कि भारत कृषि प्रधान देश है। लगभग 70 प्रतिशत लोग देश के कृषि पर निर्भर है। जिसको लेकर जिले भर में किसानों के विकास के लिए सरकारी योजना चलाकर लाभवान्वित किया जा रहा है। जिले भर में अबतक प्रधानमंत्री फसल बीमा योजना के तहत 60 हजार 2 सौ 65 कषिको को लाभ दिलाया गया हैं। जबकि 5500 किसानों को केसीसी कार्ड बैंक से निर्गत करवाया गया। वही 3450 किसानों को स्वायल हेल्थ कार्ड बनाया गया। जिसके माध्यम से किसानों के भूमि की उर्वरता शक्ति बढ़ी। जिससे अधिक फसलें उपज होगी। जो यहां के किसानों के विकास में अहम भूमिका निभाएंगी। उन्होंने बताया कि मनरेगा योजना के अतंर्गत जिले में अबतक एक लाख 18 हजार मजदूरों को रोजगार से दिलाया गया। वही किसानों के खेतों को सिंचित करने के लिए जिले भर में पांच हजार 5 सौ डोभा का निर्माण करवाया गया है। डोभा निर्माण से किसानों के खेत अब गर्मी के दिनों में भी सिंचित हो सकेगें। उपायुक्त ने शिक्षा प्रणाली में सुधार करने की बात कही। साथ ही बताया कि अबतक जिले भर के 1265 स्कूलों के 25 हजार विद्यार्थियों को चार करोड़ 50 लाख रुपए छात्रवृति के रूप में दिया गया है। जबकि जिले भर के 55 हजार वृद्ध व असहाय महिलाओं को सामाजिक सुरक्षा योजना के तहत पेंशन दिलाएं गए है। उन्होंने कहा कि सभी सरकारी योजनाओं की राशि अब डीबीटी के माध्यम से लाभुको के खाते में जाने लगे। ताकि कोई बिचैलियों गरीबों को हक नहीं मार सके। श्री गुप्ता ने कहा कि लातेहार शहरवासियों के लिए कोई पार्क नहीं है। जिसको देखते हुए प्रशासन की ओर से तापा पहाड़ का चयन किया गया। तापा पहाड़ को पर्यटन के क्षेत्र में विकसित करने के लिए डीपीआर बनाएं जा रहे हैं। अनुमानत आने वाले एक से दो वर्ष में तापा पहाड़ पर्यटन के क्षेत्र में पूरा विकसित हो जाएगा। साथ ही नेतरहाट, सुगाबांध, मिचइयाफॉल, डाटम, पातम, सनसेट, सनराइज समेत अन्य पर्यटन को भी विकासित की करने योजना बनाई गई है। अनुमानत एक वर्ष में यह योजना पूर्ण हो जाएगी। जिसके बाद देश-विदेश से आने वाले पर्यटकों के लिए आनंददायी होगा। उन्होंने बताया कि शहर को सुंदर बनाने के लिए शहरी विकास योजना के तहत कूड़े व गंदगी की सफाई कर शहर से बाहर ले जाया जाएगा। उन्होंने बताया कि लातेहार में रहने वाले लोगों को शुद्ध पेयजल मुहैया करवाने के लिए सरकार की ओर 36 करोड़ रुपए की योजना की स्वीकृति मिली है। साथ ही नगर भवन निर्माण की स्वीकृति भी मिल गई है। जो एक वर्ष के अंदर पूर्ण कर लिया जाएगा। उन्होंने कहा कि आने वाले समय में लातेहार शहर को पूर्ण रूप विकसित कर बुनियादी सुविधाएं उपलब्ध करवा दी जाएगी। श्री गुप्ता ने बताया कि स्वच्छ भारत मिशन के तहत देश को 2019 तक ओडीएफ घोषित करना हैं। जिसके तहत लातेहार जिले में शौचालय निर्माण कार्य करवाया जा रहा है। उन्होंने बताया कि जिले के 115 पंचायत में 34 पंचायत को ओडीएफ घोषित किया जा चुका है। जिसमें हेरहंज प्रखंड पूर्ण रूप से ओडीएफ बन गया हैं। बताया कि आने वाले अगस्त माह में गारू प्रखंड को प्रशासन द्वारा ओडीएएफ घोषित कर दिया जाएगा। उपायुक्त श्री गुप्ता ने कहा कि लातेहार शहर में ओडीएफ घोषित कर दिया गया है।